CELEX: 32008R0971
Language: lt
Date: 2008-10-03 00:00:00
Title: 2008 m. spalio 3 d. Komisijos reglamentas (EB) Nr. 971/2008 dėl naujos pašarų priedo kokcidiostato naudojimo paskirties (Tekstas svarbus EEE)

4.10.2008   
            
            
               LT
            
            
               Europos Sąjungos oficialusis leidinys
            
            
               L 265/3
            
         
      KOMISIJOS REGLAMENTAS (EB) Nr. 971/2008
   2008 m. spalio 3 d.
   dėl naujos pašarų priedo kokcidiostato naudojimo paskirties
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 ir 9 straipsnius,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mitybai, reikalingas leidimas.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos paraiškoms gauti leidimą naudoti pašarų priedus, pateiktoms pagal Direktyvos 70/524/EEB nuostatas iki Reglamento (EB) Nr. 1831/2003 taikymo pradžios.
            
         
               (3)
            
            
               Paraiškos dėl leidimų naudoti šio reglamento prieduose nurodytus priedus pateiktos iki Reglamento (EB) Nr. 1831/2003 taikymo pradžios.
            
         
               (4)
            
            
               Pirminės pastabos dėl šios paraiškos, kaip nurodyta Direktyvos 70/524/EEB 4 straipsnio 4 dalyje, Komisijai perduotos iki Reglamento (EB) Nr. 1831/2003 taikymo pradžios. Todėl ši paraiška ir toliau turi būti nagrinėjama pagal Direktyvos 70/524/EEB 4 straipsnį.
            
         
               (5)
            
            
               Priedas diklazurilis (Clinacox 0,5 % premikso) jau leistas naudoti Komisijos reglamentais (EB) Nr. 2430/1999 (3) mėsiniams viščiukams, (EB) Nr. 418/2001 (4) – mėsiniams kalakutams ir (EB) Nr. 162/2003 (5) – pakaitinėms vištaitėms.
            
         
               (6)
            
            
               Leidimo turėtojas pateikė naujus duomenis, pagrindžiančius paraišką leisti kokcidiostatą naudoti triušiams dešimt metų. Europos maisto saugos tarnyba (toliau – Tarnyba) pateikė dvi nuomones (6) dėl saugaus kokcidiostato naudojimo žmonėms, gyvūnams ir aplinkai, laikantis šio reglamento priede išdėstytų sąlygų. Vertinimo rezultatai rodo, kad Direktyvos 70/524/EEB 3a straipsnyje nustatytos sąlygos tokiam leidimui gauti yra įvykdytos. Todėl šį preparatą, kaip nurodyta priede, turėtų būti leista naudoti dešimt metų.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodomą preparatą, priklausantį kokcidiostatų ir kitų vaistinių medžiagų grupei, leidžiama dešimt metų naudoti kaip priedą gyvūnams šerti priede nurodytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. spalio 3 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 270, 1970 12 14, p. 1.
   
      (2)  OL L 268, 2003 10 18, p. 29.
   
      (3)  OL L 296, 1999 11 17, p. 3.
   
      (4)  OL L 62, 2001 3 2, p. 3.
   
      (5)  OL L 26, 2003 1 31, p. 3.
   
      (6)  Priedų ir produktų ar medžiagų, naudojamų gyvūnų pašaruose, mokslinės grupės nuomonė, pateikta Komisijos prašymu, dėl Clinacox 0,5 % , kurio pagrindas diklazurilis, saugaus ir veiksmingo naudojimo mėsiniams ir veisliniams triušiams skirtuose pašaruose, EMST leidinys (2007) 506, p. 1–32. Atnaujinta Priedų ir produktų ar medžiagų, naudojamų gyvūnų pašaruose, mokslinės grupės nuomonė, pateikta Komisijos prašymu, dėl Clinacox 0,5 % , kurio pagrindas diklazurilis, saugaus naudojimo mėsiniams ir veisliniams triušiams skirtuose pašaruose. EMST leidinys (2008 m.) 697, p. 1–9.
   
      PRIEDAS
      
                  Priedo registracijos numeris
               
               
                  Asmens, atsakingo už priedo išleidimą į apyvartą, pavardė ir registracijos numeris
               
               
                  Priedas
                  (prekinis pavadinimas)
               
               
                  Sudėtis, cheminė formulė, aprašymas
               
               
                  Gyvūno rūšis arba kategorija
               
               
                  Ilgiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Didžiausias likučių kiekis (DLK) tam tikruose gyvūninės kilmės maisto produktuose
               
            
                  Veikliosios medžiagos kiekis mg viename visaverčio pašaro kg
               
            
                  Kokcidiostatai ir kitos vaistinės medžiagos
               
            
                  E 771
               
               
                  Janssen Pharmaceutica nv
               
               
                  Diklazurilis 0,5 g/100 g
                  (Clinacox 0,5 % premikso)
               
               
                  
                     Priedo sudėtis:
                  
                  
                               
                           
                           
                              Diklazurilio: 0,5 g/100 g
                           
                        
                               
                           
                           
                              Sojos pupelių: 99,25 g/100 g
                           
                        
                               
                           
                           
                              Polividono K 30: 0,2 g/100 g
                           
                        
                               
                           
                           
                              Natrio hidroksido: 0,0538 g/100 g
                           
                        
                     Veiklioji medžiaga:
                  
                  
                               
                           
                           
                              Diklazurilis C17H9Cl3N4O2, (±)-4-chlorfenil[2,6-dichlor-4-(2,3,4,5-tetrahidro-3,5-diokso-1,2,4-triazin-2-il)fenil]acetonitrilas
                           
                        
                               
                           
                           
                              CAS numeris: 101831-37-2
                           
                        
                     Susijusios priemaišos:
                  
                  
                               
                           
                           
                              Irimo produktas (R064318) < 0,2 %
                           
                        
                               
                           
                           
                              Kitos susijusios priemaišos (R066891, R066896, R068610, R070156, R068584, R070016): < 0,5 % kiekviena
                           
                        
                               
                           
                           
                              Iš viso priemaišų: < 1,5 %
                           
                        
               
                  Triušiai
               
               
                  —
               
               
                  1
               
               
                  1
               
               
                  Draudžiama naudoti mažiausiai vieną parą prieš skerdimą.
               
               
                  2018 m. spalio 24 d.
               
               
                  2 500 μg diklazurilio/kg šviežių kepenų
                  1 000 μg diklazurilio/kg šviežių inkstų
                  150 μg diklazurilio/kg šviežių raumenų
                  300 μg diklazurilio/kg šviežių riebalų